Levík čierny

Levík čierny (lat. Leontopithecus chrysopygus) je drobná ploskonosá opica z rodu levík (Leontopithecus) z čeľade kosmáčovité (Callitrichidae), prípadne z čeľade malpovité (Cebidae). Druh Leontopithecus chrysopygus opísal Mikan roku 1823, nie sú známe žiadne jeho poddruhy.

Výskyt 
Levík čierny sa vyskytuje v pralesoch Brazílie, konkrétne napríklad v oblasti Morro do Diabo State Park.

Opis a správanie 

Hmotnosť tohto primáta sa odhaduje na 540 - 690 g, dĺžka tela je asi 30 cm. Srsť je čierna, s hnedými odtieňmi. Levíky sa živia rastlinou potravou, ako sú kvety, ovocie a pod., lovia však aj drobné stavovce alebo hmyz, ktorý vyťahujú z kôry stromov svojimi ohybnými prstami. Po 125 - 132 dňoch gravidity samica zvyčajne porodí raz za rok dve mláďatá, výnimkou sú odchýlky od tohto počtu. Mláďatá sa spočiatku vozia matkám na chrbte. Živia sa materským mliekom po dobu 4 - 5 týždňov, potom začnú prijímať pevnú potravu (hmyz) od dospelých jedincov.

Ohrozenie 
Levík čierny je podľa IUCN ohrozeným druhom (EN). Nebezpečenstvo predstavuje predovšetkým úbytok dažďového lesa, v menšej miere lov. Dnes žije iba asi tisícka týchto opíc v jedenástich roztrieštených oblastiach dažďového pralesa v Brazílii. Levík čierny preto patrí medzi chránené druhy, je zapísaný napríklad v brazílskom Oficiálnym zozname druhov ohrozených vyhynutím. Prebiehajú aj pokusy s odchovom v zajatí, zatiaľ však nemajú veľký úspech.

Referencie

Iné projekty

Zdroj 

Kosmáčovité
Ohrozené druhy